রেজারের দাবি, ফোনটি গেমারদের জন্য বিশেষভাবে তৈরি করা হচ্ছে। এতে বর্তমানে বাজারের সেরা প্রসেসর কোয়ালকম স্ন্যাপড্রাগন ৮৩৫ থাকছে। ফোনটিতে থাকছে ৮ জিবি র‍্যাম ও অ্যাড্রেনো ৫৪০ জিপিইউ। এতে ৬৪ জিবি ইউএফএস ইনবিল্ট স্টোরেজ থাকছে যাতে বেশি স্টোরেজের গেম রাখা যাবে। এ ছাড়া স্মার্টফোনটিতে দুই টেরাবাইট পর্যন্ত স্টোরেজ বাড়ানো যাবে। স্মার্টফোনটির পেছনে ১২ মেগাপিক্সেল ওয়াইড অ্যাঙ্গেল ও ১৩ মেগাপিক্সেল জুম সেন্সর থাকছে। সামনে দিকে রয়েছে ৮ মেগাপিক্সেলের ক্যামেরা।